Nordjysk pige stak af fra flere overfaldsmænd under tumult efter penisbid

En håndfuld mørklødede mænds forsøg på at voldtage en 17-årig nordjysk pige endte for den enes vedkommende med et solidt tandsæt i kønsdelene.

Overfaldet skete i følge anmeldelsen onsdag 5. oktober kort før midnat i Thisted, hvor en fem-seks mænd med mørk hudfarve ifølge kvinden kidnappede hende på åben gade og tvang hende ind i en kassevogn.

Hun blev trukket ind bagi kassevognen, hvor der var to plastikstole.

Bed i fyrens penis

Mændene holdt den 17-årige fast og forsøgte at krænke hende seksuelt. Samtidig tvang de hende til at udføre oralsex på en af mændene.

Det skulle vise at være en risikabel strategi. For pludselig satte hun tænderne i mandens penis og bed godt til. I den tumult, som straks opstod, lykkedes det offeret at stikke af.

Hos lokalpolitiet i Thisted bekræfter politikommissær Sune Espersen, som leder efterforskningen, at man arbejder med en anmeldelse.

- Jeg kan ikke komme med detaljer fra efterforskningen, siger Sune Espersen til Ekstra Bladet.

Se også: 18-årig pige forsøgt bortført i bil: - Uhyggeligt i sig selv

Se også: Politi: Ung kvinde forsøgt bortført af tre mænd i bil

Overfaldet minder om en anden hændelse mandag i denne uge ved Ravnkilde mellem Aalborg og Hobro, hvor tre mørklødede mænd midt på dagen forsøgte at trække en 18-årig kvinde ind i en bil efter at have slået hende.

Også i dette tilfælde lykkedes det offeret at stikke af.